Suid-Afrikaanse Party was 'n politieke party in Suid-Afrika. Deur die samesmelting van die Afrikanerbond, Orangia-Unie, Het Volk en ’n aantal Engelssprekende elemente is die party met die stigting van die Unie van Suid-Afrika in 1910 in die lewe geroep. Dit het hierdie vorm tot 1913 behou toe die Nasionale Party onder generaal J.B.M. Hertzog afgeskei het. Dit het egter sy naam en identiteit behou en is in 1920 versterk deur die Unionistiese Party. Tot sy dood in 1919 was generaal Louis Botha die leier van die Suid-Afrikaanse Party en daarna generaal J.C. Smuts. In 1933 het dit deel geword van die latere Verenigde Party. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.